b'\n_START_ARTICLE_\nNiklas Edin\n_START_SECTION_\nUra\n_START_PARAGRAPH_\nEdin saavutti olympiapronssia vuoden 2014 talviolympialaisista Sot\xc5\xa1ista. H\xc3\xa4nen kipparoimaan joukkueeseen kuuluivat my\xc3\xb6s Sebastian Kraupp, Fredrik Lindberg, Viktor Kj\xc3\xa4ll ja Oskar Eriksson. Vuoden 2010 talviolympialaisissa Vancouverissa Edinin kipparoima Ruotsi oli nelj\xc3\xa4s._NEWLINE_MM-kilpailuista Edin on saavuttanut kaksi kultaa vuosilta 2013 ja 2015 sek\xc3\xa4 kaksi pronssia vuosilta 2011 ja 2012. EM-kilpailuista h\xc3\xa4nell\xc3\xa4 on kolme kultaa vuosilta 2009, 2012 ja 2014 sek\xc3\xa4 yksi hopea vuodelta 2011. Sekajoukkueiden EM-kilpailuista Edin on saavuttanut kaksi hopeaa. Vuonna 2009 Edin kipparoi Ruotsin kultaan talviuniversiadeissa Harbinissa joukkueella, joka oli t\xc3\xa4ysin sama kuin vuoden 2014 talviolympialaisissa.'